**Smernica – 003/2019 o stravovaní v Školskej jedálni pri Základnej škole s materskou školou v Liesku**

**Platnosť a účinnosť**: Smernica o stravovaní v Školskej jedálni pri Základnej škole s materskou školou v Liesku je platná odo dňa jej schválenia štatutárnym orgánom Základnej školy s materskou školou Liesek.

Pre všetkých zamestnancov školy je záväzná odo dňa nadobudnutia účinnosti uvedeného nižšie.

**Počet strán**: 8

**Počet príloh**: 3

|  |  |  |  |
| --- | --- | --- | --- |
| **Gestor** | **Schválil** | **Dátum schválenia** | **Dátum nadobudnutia účinnosti** |
| **riaditeľ školy** | **riaditeľ školy** | 2019 | 1.9. 2019 |
| Mgr. Miroslav Šprlák | Mgr. Miroslav Šprlák |  |  |

Účelom tejto smernice je stanoviť podrobnosti týkajúce sa stravovania žiakov v Školskej jedálni pri Základnej škole s materskou školou v Liesku v zmysle zákona č. 544/ 2010 o dotáciách v pôsobnosti Ministerstva práce, sociálnych vecí a rodiny SR s účinnosťou od 1.9.2019.

**Článok 1**

*Úvodné ustanovenia*

Novelou zákona č. 544/ 2010 o dotáciách v pôsobnosti Ministerstva práce, sociálnych vecí a rodiny SR v § 4 ods.6 sa od 1.9.2019 poskytuje dotácia na stravu žiakovi v sume **1,20 €** za každý deň, v ktorom sa žiak zúčastní vyučovania a odoberie obed.

Dotácia je určená na nákup potravín, prípadne na pokrytie časti prevádzkových nákladov. Všeobecne záväzné nariadenie obce Liesek určí finančný limit na nákup potravín a výšku príspevku na režijné náklady (čiastočnú úhradu prevádzkových nákladov v školskej jedálni).

**Článok 2**

*Podmienky poskytnutia dotácie*

1. Účasť žiaka na celom vyučovaní. Obed mu bude vydaný.
2. Účasť žiaka na časti vyučovania. Napr. žiak je časť vyučovania v škole, potom odíde z objektívnych príčin napr. po 1. alebo 2.,3... hodine. Ak sa neodhlási do 06.00 hodiny rána, obed mu bude vydaný.
3. Účasť žiaka na časti vyučovania. Napr. žiak je na časti vyučovania najprv neprítomný, potom príde aspoň na 1 vyučovaciu hodinu. Ak sa neodhlási do 06.00 hodiny daného dňa, obed mu bude vydaný.
4. Žiak je na súťaži. Ak sa neodhlási do 06.00 hodiny daného dňa, obed mu bude vydaný.
5. Žiakovi, ktorý je odkázaný zo zdravotných dôvodov na diétne stravovaniena základe lekárskeho potvrdenia vystaveného odborným lekárom – špecialistom, ako je napr. , gastroenterológ, diabetológ, imunológ, alergológ a pod.**, školská jedáleň nezabezpečuje diétnu stravu.**

* Dotáciu na stravu za podmienok v bode 5. v sume 1,20 € vyplatí rodičovi takéhoto žiaka priamo zriaďovateľ školy, a to obvyklým spôsobom – poukázaním na účet rodiča v banke, v zmysle všeobecného záväzného nariadenia vydaného zriaďovateľom ( počet dní na vyučovaní x 1,20 €) na základe predloženej požiadavky zákonného zástupcu žiaka, dokladov preukazujúcich zdravotné dôvody žiaka, na základe mesačnej dochádzky dieťaťa do základnej, resp. materskej školy.

1. Zákonný zástupca prihlási žiaka na odber stravy podaním zápisného lístka stravníka. Zápisné lístky sa nachádzajú na na web-stránke školy ([www.zsliesek.edupage.sk-](http://www.zsliesek.edupage.sk-) v časti Dôležité dokumenty).
2. Ak zákonný zástupca prihláseného žiaka nesúhlasí, aby sa žiak ďalej stravoval v školskej jedálni z dôvodu nezáujmu, vyplní odhlášku z odberu stravy (príloha č. 2). V prípade opätovného záujmu o stravovanie podá nový zápisný lístok podľa bodu 6.
3. Zákonný zástupca žiaka, ktorého zdravotný stav vyžaduje diétne stravovanie, vyplní najskôr zápisný lístok, potom žiadosť o poskytnutie dotácie na stravu a k žiadosti doloží potvrdenie od odborného lekára. (príloha č. 3)

**Článok 3**

*Odhlasovanie žiakov z obeda a sankcie za neodhlásenie žiaka*

1. Žiak, ktorý sa nezúčastní na celom vyučovaní, nemá nárok na dotáciu.
2. Zákonný zástupca **pri neúčasti žiaka na celom vyučovaní je povinný odhlásiť** žiaka do 06.00 hodiny aktuálneho pracovného dňa z poskytovania stravy v školskej jedálni v danom stravovacom dni. V opačnom prípade je **povinný** uhradiť celú výšku stravného a obed si vyzdvihnúť.
3. V prípade náhleho ochorenia žiaka alebo inej nepredvídanej udalosti a už nemožnosti odhlásiť z obeda, zákonný zástupca alebo žiak si odoberie obed do obedára iba v **1. deň choroby**. Na ďalšie dni je potrebné žiaka odhlásiť. V prvý deň choroby/nepredvídanej udalosti je možné zobrať obed do obedára s povinnosťou uhradiť ho.
4. Spôsob úhrady neodhlásených obedov je definovaný v článku 4.
5. Počas pobytu žiaka v škole v prírode a na lyžiarskom výcviku je žiak odhlásený z odberu obeda. Dotácia sa neposkytuje.
6. Odhlasovanie z odberu stravy sa uskutočňuje cez **webovú aplikáciu ZŠ s MŠ Liesek –** [**www.zsliesek.edupage.sk**](http://www.zsliesek.edupage.sk) **– odhlasovanie zo stravy** – číslo jedálne/vyhľadať jedáleň/ -užívateľ – heslo /variabilný symbol/ – prihlásiť – objednávky – prihlásiť/odhlásiť/ - odoslať.

**Článok 4**

*Záloha na neodhlásenú stravu*

1. Ak žiak nie je odhlásený z obeda, zákonnému zástupcovi sa suma v plnej výške stiahne zo zálohovej platby, ktorú zákonný zástupca zaplatí za mesiac september do 20.08.2019 vo výške 20€.

2. Bez uhradenia zálohovej platby nie je možné akceptovať prihlášku zákonného zástupcu na stravovanie.

3. V prípade vyčerpania zálohovej platby vedúca školskej jedálne upozorní zákonného zástupcu na úhradu ďalšej zálohovej platby prostredníctvom konkrétneho žiaka.

1. Kauciu treba uhradiť na bankový účet školskej jedálne vedený vo VÚB, č. účtu: **SK39 0200 0000 0000 2363 5332.**

* Do poznámky napísať meno a priezvisko žiaka. Bez variabilného symbolu, ktorý každému stravníkovi pridelí vedúca školskej jedálne platba nebude priradená.

**Článok 5**

*Výdaj stravy*

1. Výdaj obedov sa realizuje v čase od 11.30 hod. do 14.30 hod.
2. Všetci žiaci si ukladajú tašky na chodbe pred jedálňou.
3. Evidencia výdaja stravy – na základe podkladov z AsC agendy – dochádzka.

**Článok 6**

*Platby*

1. Podľa § 4 ods.6 zákona č. 544/ 2010 o dotáciách v pôsobnosti Ministerstva práce, sociálnych vecí a rodiny SR sa od 1.9.2019 poskytuje dotácia na stravu – na nákup potravín - žiakovi v sume **1,20 €** iba za každý deň, v ktorom sa žiak zúčastní vyučovania.

**Režijné náklady** – čiastočnú úhradu nákladov na prípravu obeda - v hodnote, ktorú určí zriaďovateľ vo VZN, dopláca rodič.

1. Od 1.9.2019 výška režijných nákladov na 1 obed je **0,35 €.**
2. Denný doplatok za odobraté jedlo na nákup potravín + režijné náklady za 1 odobraté jedlo – podľa Prílohy č.1.
3. Platbu za režijné náklady + doplatok za stravu treba uskutočniť bankovým prevodom na účet školskej jedálne, ktorý je vedený vo VÚB, č. účtu: **SK39 0200 0000 0000 2363 5332.**

* Do poznámky napísať meno a priezvisko žiaka. Bez variabilného symbolu platba nebude priradená.

1. V stravovacom systéme je platba jednotlivých stravníkov evidovaná na ich kontách. Musia byť uhradené **do 20. dňa** kalendárneho mesiaca na nasledujúci mesiac. ( Prvá platba do 20.8. aktuálneho roka).

**Článok 7**

*Výška stravného*

1. Výška stravného je stanovená v súlade s platnými finančnými pásmami na nákup potravín pre jednotlivé kategórie stravníkov spolu s čiastočnou úhradou režijných nákladov stanovenou na základe VZN obce Liesek a ich dodatkov.

**Článok 8**

*Preplatky*

1. Preplatky za čiastočnú úhradu režijných nákladov na stravu sú odpočítavané za každý odhlásený obed.
2. Suma za obed, na ktorý žiak nemá nárok a nebol odhlásený, sa odratúva zo zálohovej platby.
3. Na konci školského roka sa preplatky prevedú na nasledujúci školský rok.
4. Žiakom, ktorí končia vzdelávanie alebo stravníkom, ktorí sa odhlásia zo stravovania sa preplatok vráti bezhotovostnou formou.
5. Číslo účtu so súhlasom dotknutej osoby v zmysle zákona č. 122/2013 Z. z. o ochrane osobných údajov v znení neskorších predpisov bude počas vedenia stravníka chránené.

**Článok 9**

*Všeobecné ustanovenia*

1. Výkonom kontroly dodržiavania tejto smernice je oprávnený riaditeľ školy, resp. vedúca školskej jedálne.
2. So smernicou o stravovaní v ŠJ pri Základnej škole s materskou školou v Liesku sú povinní oboznámiť sa všetci stravníci a ich zákonní zástupcovia.

**Článok 10**

Účinnosť smernice

1. Smernica nadobúda účinnosť dňom 01. 09. 2019

Mgr. Miroslav Šprlák

riaditeľ školy

Príloha č. 1

Príspevok na čiastočnú úhradu nákladov na stravovanie a podmienky úhrady sú určené rozhodnutím riaditeľa školy do času prijatia Všeobecne záväzného nariadenia obce Liesek

|  |  |  |  |  |  |
| --- | --- | --- | --- | --- | --- |
| Veková skupina stravníkov | Obed | **Nákup potravín** | **Čiastočné režijné náklady** | **Cena stravného** | **Úhrada**  **zákonného zástupcu za 20 dní** |
| **stravník ZŠ**  **I. stupeň** | 1,08 € | **1,08 €** | 0,35 € | **1,43** € | **7,00** € |
| **stravník ZŠ**  **II. stupeň** | 1,16 € | **1,16 €** | 0,35 € | **1,51** € | **7,00** € |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Veková skupina stravníkov | Desiata | Obed | Olovrant | **Nákup potravín** | **Cena stravného celkom** | **Čiastočné režijné náklady** | **Úhrada**  **zákonného zástupcu/**  **za 1 deň** | **Úhrada**  **zákonného zástupcu za 20 dní** |
| **stravník MŠ (2-5 rokov)** | 0,34 | 0,80 | 0,23 | **1,37** | **1,37** | **0,35** | **1,72** | **34,40** |
| **stravník MŠ (2-5) rokov)**   * **poldenná** | 0,34 | 0,80 | x | **1,14** | **1,14** | **0,35** | **1,49** | **29,80** |
| **stravník MŠ (2-5 rokov)**  **- hmotná núdza** | 0,34 | 0,80 | 0,23 | **1,37** | **1,37** | **0,35** | **0,52** | **10,40** |
| **stravník MŠ (2-5 rokov)**  **- hmotná núdza – poldenná** | 0,34 | 0,80 | X | **1,14** | **1,14** | **0,35** | **0,35** | **7,00** |
| **stravník MŠ (5 - 6 rokov)**  **- predškolák** | 0,34 | 0,80 | 0,23 | **1,37** | **1,37** | **0,35** | **0,52** | **10,40** |
| **stravník MŠ (5 -6 rokov) - predškolák - poldenná** | 0,34 | 0,80 | x | **1,14** | **1,14** | **0,35** | **0,35** | **7,00** |

Príloha č. 2

**Odhláška zo stravovania**

Záväzne odhlasujem svoje dieťa zo stravovania v školskej jedálni pri ZŠ s MŠ Liesek od \_\_\_\_\_\_\_\_\_\_\_\_\_\_\_\_\_.

**Meno a priezvisko žiaka**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Trieda**: \_\_\_\_\_\_\_\_

**Bydlisko žiaka**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Meno a priezvisko zákonného zástupcu**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Č. účtu v tvare IBAN, na ktoré budú vrátené preplatky:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V Liesku dňa: \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis zákonného zástupcu žiaka

Príloha č.3

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno, priezvisko, adresa zákonného zástupcu

ZŠ s MŠ Liesek

Staničná 324

027 12 Liesek

VEC

**Žiadosť**

Žiadam Vás o preplácanie dotácie za stravu v zmysle § 4 ods. 6 zákona č. 544/ 2010 o dotáciách v pôsobnosti Ministerstva práce, sociálnych vecí a rodiny SR pre moje dieťa/žiaka:

Meno a priezvisko: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Žiaka/žiačky \_\_\_\_\_\_\_\_\_\_\_\_ triedy.

Školský rok: \_\_\_\_\_\_\_\_\_\_\_\_

Číslo účtu v tvare IBAN:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V Liesku \_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis zákonného zástupcu

Príloha: potvrdenie od lekára